سەیف عەلی خان - ویکیپیدیا، ئینسایکڵۆپیدیای ئازاد\nسەیف عەلی خان\nسەیف عەلی خان لەدایکبووی ١٦ی ئابی ١٩٧٠. ئەکتەر و بەرھەمھێنەری فیلمەکانی بۆلیوودە. سەیف بەڕەچەڵەک خەڵکی کەلکەتە لە ھیندستان و لەخێزانێک موسڵمان لەدایکبووە. تا ئێستا بەھۆی فیلمەکانییەوە چەندین خەڵاتی وەرگرتووە لەوانە شەش جار خەڵاتی فیلم فەیر (لە خەڵاتە جۆراوجۆرەکان) وە لەلایەن حکوومەتی ھیندستانەوە خەڵاتی (Padma Shri) پێدراوە کە خەڵاتێکە لەڕۆژی کۆماری دەبەخشرێت.\n(١٩٧٠-٠٨-١٦) ١٦ی ئابی ١٩٧٠ (تەمەن ٥١ )\nئامریتا سینگ (١٩٩١–٢٠٠٤) (جیابوونەوە)\nکارینا کاپوور (۲۰۱۲-ئێستا)\n١.١ ژیانی ئەکتەری\n١.٢ ژیانی خێزانی\nلەساڵی ١٩٩٣ سەیف عەلی خان بۆیەکەمینجار لەفیلمێکی دەرھێنەر یاش چۆپرا دا دەردەکەوێت بەناوی (Parampara) وە یەکەمین فیلمی سەرکەوتووی سەیف عەلی خان دەگەڕیتەوە بۆساڵی ١٩٩٤ کاتێک لەفیلمی (Main Khiladi Tu Anari) شانبەشانی ئاکشەی کومار بەشداریکرد. دواتر لەساڵی ٢٠٠١ لەفیلمێکی فەرحان ئەختەر بەناوی (Dil Chahta Hai) دووبارە سەرکەوتن بەدەستدەھێنێت. وەلەساڵی ٢٠٠٣ بەشداری دەکات لەفیلمی کەل ھۆ نا ھۆ (Kal Ho Naa Ho) کەبەھۆی ئەم فیلمەشەوە سەرکەوتنێکی مەزن تۆماردەکات و خەڵاتی باشترین فیلمی پاڵپشت بەدەستدەھێنێت لەفیلم فەیر. لەساڵی ٢٠٠٨ و ٢٠١٣ لەدووبەشی فیلمی (Race) بەشداردەبێت و سەرکەوتنێکی بەرچاو بەدەستدەھێنێت. لەساڵی ٢٠٠٩ دا بۆیەکەمینجار فیلمێک بەرھەمدەھێنێت (پرۆدیوسەر) ئەمەش لەفیلمی (Love Aaj Kal) کەخۆیشی وەک ئەکتەر ڕۆڵی سەرەکی گێڕا لەبەرامبەر دیپیکا پادوکۆن، فیلمەکە لەدەرهێنانی ئیمتیاز عەلی بوو.\nسەیف عەلی خان کوڕی مەنسووڕ عەلی خانە، باوکی یاریکەری کۆچکردووی کریکیت بووە بۆھەڵبژاردەی ھیند. لەساڵی ١٩٩١ لەگەڵ ئەمریتا سینگ ژیانی ھاوسەری پێکدەھێنت، سەیف لەگەڵ ئەمریتا تاکوو ٢٠٠٤ ژیانی ھاوسەرگیرییان بەردەوام بوو لەنێوان ئەمەشدا کچ و کوڕێکیان بەناوەکانی سارا (١٩٩٣) وە ئیبراھیم (٢٠٠١). لەدوای جیابوونەوەشییان دوو منداڵەکەی سەیف لەگەڵ دایکیان دەژین.\nلە ١٦ی تشرینی یەکەمی ٢٠١٢ لەگەڵ خانمەئەکتەری دیاری بۆلیوود کارینا کاپوور ژیانی ھاوسەرگیری پێکدەھێنێت. لە کانوونی یەکەمی ٢٠١٦، یەکەم منداڵیان بوو بەناوی تەیمور.\nوەرگیراو لە «https://ckb.wikipedia.org/w/index.php?title=سەیف_عەلی_خان&oldid=707306»\nدواجار لە ٠٦:٢٨ی ١٦ی ئابی ٢٠٢٠ دەستکاری کراوە\nئەم پەڕەیە دواجار لە ٠٦:٢٨ی ١٦ی ئابی ٢٠٢٠ نوێ کراوەتەوە.


کرێکارانی سێکس لە بارو ڕەوشێکی نالەبارو پێداویستی دەستبەجێیان هەیە لەکاتی پەتای کۆرۆنا ڤایرۆس و ڕێکارە توندوتۆڵەکاندا – بۆپێشەوە\nکرێکارانی سێکس لە بارو ڕەوشێکی نالەبارو پێداویستی دەستبەجێیان هەیە لەکاتی پەتای کۆرۆنا ڤایرۆس و ڕێکارە توندوتۆڵەکاندا\nLast updated نیسان 15, 2020\nئامادەکردن لە ئینگلیزیەوە لەلایەن: سالار حمەسەعید\nهەندێ لە کرێکارانی سێکس مشتەری/ کڕیارەکانیان بە ناچاری دەبینن بۆ دابینکردنی پێداویستیەکانیان.\nکرێکارێکی سێکس کە هەرزەکار (مراهق) و مناڵە لەم وەزع و بارە نالەبارەی کە ئێستا باڵی کێشاوە بەسەر کۆمەڵگادا بینراوە لەنزیک ترافیک لایتێکەوە لە ”براتفرد” تا کڕیارەکەی (مشتریەکەی) ببینێ. ئەمە هێمایەکی ترسناکە لەکاتێکدا خۆیان دەخەنە بەر مەترسی تووشبوون بەم پەتایە و لەهەمانکاتدا کەسانی تریش دەخەنە بەرئەم مەترسیە، ئەمە بەپێی وتەی ڕێکخراوی خێرخوازی تایبەت بە کرێکارانی سێکس. نیکی ئادەمس لە دەستەی لەشفرۆشانی ئینگلیزی دەڵێ: ئێمە ڕووبەڕووی قەیرانێکی گەورە دەبینەوە، هیچ کەس نایەوێ یاساو ڕێساکان پێشێل بکات و خۆی بخاتە بەر مەترسیەوە، بەڵام ئەوانەی کە هێشتا کاردەکەن لەڕاستیدا هیچ چارەیەکی تریان نییە.\nلەتەنها یەک وێبسایتی گەورە ساڵەکان (ئەوانەی تەمەنیان لە ١٨ ساڵ تێپەریکردوە) ناوی ٨٠٠ کرێکاری سێکس هەیە لەتەواوی بەریتانیا کە ئامادە بەکاری خۆیان لەسەر وێبسایتەکە ڕاگەیاندوە بۆ کارکردن، نزیکەی ١٥٠ کەسیان تەنها هی لەندەنە. هەندێکی زۆریش کارناکەن بەڵام ویبسایتەکە بەکاردێنن تا پرۆفایلەکەیان لەسەر ویبسایتەکە بە ئەکتیڤی بهێڵنەوە بە ئومێدی ئەوەی کە مشتەری ڕازی بکەن کە پارە بدەن بۆ سێکسی سەر تەلەفۆن یا کامیرا. بەڵام هەندێکی تر کارکردنیان رانەگرتووە لەبەرئەوەی هیچ دەرامەتی تریان نییە وە هیچ پارەی کۆکراوەیان نییە کە گلیان دابێتەوە وە یا هەندێکیان ناچاربوون بگەڕێنەوە سەر کارەکانیان کات کاتی پێدانی کرێی خانوو و هەقی ئاو وکارەبا وغاز هاتووە.\nنیکی ئادەمس هەروەها دەڵێ ئێمە پێویستمان بە پارە هەیە کە دەستبەجێ بدرێ بەم ژنانە کە لەحاڵی حازردا هیچیان نییە بۆ خواردن. ئێمە دەزانین ئەم ژنانە کێن وە ئێمە دەمانەوێ هەر ئێستا یارمەتیان بدەین نەک چەند هەفتەی داهاتوو.\nژنێک بەناوی ”ساشا” کە دایکی دوو مناڵە هەفتەی ٣ رۆژ لە ساڵۆنێکدا ئیشی دەکرد ئەمە لەکاتێکدا منداڵەکانی لە قوتابخانە بوون وە رۆژانە ٤٠ بۆ ٧٠ پاوەندی پەیدادەکرد. بەڵام ئێستا ئەم ژنە ٣٣ ساڵە هیچ کارێکی نییە کە بیکات. داوای ”یونیڤێرساڵ کرێدت” – واتە یارمەتیەکان لە دەوڵەتەوە – کردوە بەڵام کاتێ کە بەدەستی دەگات بەشی کرێ خانووەکەی ناکات. ئەم ژنە دەڵێ من زۆرم هەوڵداوە کە شتێک پارە بخەمە لاوە، بەڵام هەر هەفتەو شتێکی زەروور و پێویستی هاتۆتە پێشەوە و ئێستا هیچ پارەیەکی دانراوم نییە کە گلم دابێتەوە. بەتایبەت پاش ئەوەی ساڵۆنەکە داخرا دوو هەفتە لەمەوبەر، بیرم لەوە کردەوە کە لەماڵەوە کار بکەم، بەڵام چۆن دەتوانم لەماڵەوە کاربکەم تەنانەت سێکس بە کامیراش ناتوانم بکەم لەکاتێکدا منداڵەکانم لەماڵەوەن، قوتابخانەیان نییە و لەماڵەوەن.\nکاتێ کە باسی کۆرۆنا ڤایرۆسیان دەکرد نەمدەزانی کۆرۆنا ڤایرۆس چییە و بیرم لێنەدەکردەوە هەتا وای لێهات مشتەریەکان چیدی نەدەهاتن بەلامدا و منیش نیگەرانی ڕووی تێکردم.


هێزە دەستە بژێرەکانی عێراق بەشداریده‌كه‌ن له ئۆپەراسیۆنێكدا بۆ کردنە ئامانجی حەشارگەکانی داعش لە چیاکانی بادوش لە پارێزگای نەینەوا وەك لەم وێنەیەدا له 14 شوبات 2020 دەردەکەوێت. [خاوەنی وێنە: دەزگای دژە تیرۆریزمی عێراق]\nشرۆڤەکاران دەڵێن ئاستی توانای هێزە ئەمنیەکانی عێراق لە بەره‌نگاربوونەوەی شانە نوستووەکانی رێکخراوی "دەوڵەتی ئیسلامی" (داعش) لە سەرکەوتنەکانی ئۆپەراسیۆنی سەربازیی "پاڵەوانانی عێراق"دا دەرکەوت لە پارێزگای ئەنبار.\nقۆناغی یەکەمی ئەو ئۆپەراسیۆنە کە "له‌سه‌دا 100 عیراقییە"، 12 بۆ 14 شوبات ئەنجامدرا و وەك تاقیکردنەوەیەکی گرنگ بینرا بۆ دەرخستنی تواناکانی هێزەکانی عێراق.\nچەند لقێکی هێزە ئەمنییەکانی عێراق بەشدارییان لە ئۆپەراسیۆنەکەدا کرد، وەك یەکەکانی دەوەرییەی سنوور لەگەڵ فەرماندەیی ئۆپەراسیۆنەکانی بەغدا و جەزیرە و فوراتی ناوەڕاست و سەڵاحەدین.\nفەرماندەیی ئۆپەراسیۆنە هاوبەشەکان لە بەیاننامەیەکدا رایگه‌یاند كه بۆ یەکەمجار یەکەکانی هێزی بەرگری ئاسمانی عێراق موشەکی پێشکەوتوویان هاویشت لەو ناوچابه‌ی ئۆپەراسیۆنەکەیان تێدا ئەنجامدرا "بۆ پاککردنەوەی ئاسمان بۆ فڕۆکە عێراقییەکان تا هێرشی ئاسمانی دژ بە داعش ئەنجامبدەن".\nئەفسەرانی عێراق له فیرقەی 6 ی سوپا وردبینی بۆ ئۆپەراسیۆنەکانیان دەکەن بۆ پاراستنی ناوچەکانی رۆژئاوای بەغدا لە چەکدارانی داعش وەك بەشێك لە ئۆپەراسیۆنی ئەمنی پاڵەوانانی عێراق، وەك لەم وێنەیەدا دەردەکەوێت كه 15 شوبات 2020 بڵاوکرایەوە. [خاوەنی وێنە: وەزارەتی بەرگری عێراق]\nگوڕی دژ بە داعش 'بێوچانە'\nوتەبێژی فەرماندەیی ئۆپەراسیۆنە هاوبەشەکان تەحسین خەفاجی بە دیارونات وت ئۆپەراسیۆنەکە "له‌سه‌دا 100 عیراقییە".\nوتی: "لە شەش قۆڵەوە دەستیپێکرد، پاککردنەوەی شانە تیرۆریستییەکانی لە سنووری رۆژئاوای وڵات لەگەڵ سوریا و ئوردن لەخۆگرتبوو،" جگە لە "کردنە ئامانجی چەند ناوچەیەك کە بۆشایی ئەمنییان تێدایه و چالاکی تیرۆریستییان تێدا بەدیکراوه".\nخەفاجی وتی هێزە ئەمنییەکانی عێراق "سەلماندیان كه توانایان هەیە بۆ ئەنجامدانی هێرشی گەورەی لەو جۆرە بە لێهاتووییەکی زۆر و پشتبەستن بە شارەزایی و توناکانیان، لە ئەنجامدا دەستکەوتی باشیان بەدەستهێنا".\nوتیشی: "ئەوە دەیسەلمێنێت كه هێزەکانمان لە پێگەی باشدان و لە ئاستێكی باڵای پیشەییدا هەڵدەسوڕێن لە بەرەنگاربوونەوەی چەکدارانی دوژمندا بۆ پاراستنی دەستکەوتە ئەمنییەکان."\nهێزە ئەمنییەکانی عێراق ئەمنییەتی زیاتر لە 26,000 کیلۆمەتر دووجا خاکیان پاراست، پێنج حەشارگەی تیرۆریستەکانیان لەناوبرد لەگەڵ 25 ئامێری تەقەمەنی و نۆ موشەکی دژە تانك، جگە لە تۆپهاوێژی بەهێز و هاوەن و تۆپ و تفاقی جۆراوجۆر.\nخەفاجی وتی: "گوڕی ئۆپەراسیۆنەکان دژ بە تیرۆریستان بێوچانە و هیچ هەلێکیان نادەینێ پشێوی دروستبکەن و پێشێلکاری ئەمنی ئەنجامبدەن و ببنە هەڕەشە بۆسەر ژیانی خەڵك یان سوودوەربگرن له رەوشی سیاسیی ئێستا و خۆپێشاندانەکانی وڵات تا بتوانن جارێكی دیکە دەسەڵاتیان فراوانبکەن."\nوتی هێزەکانی هاوپەیمانی نێودەوڵەتی رۆڵی پشتیوانی و راوێژکارییان هەیە لەکاتێکدا هێزە ئەمنییەکانی عێراق رۆڵی سەرکردایەتی دەگێڕن لە ئۆپەراسیۆنەکانی دژ بە داعشدا.\nدەزگای دژە تیرۆریزمی عێراق له 25 شوبات سەرکردایەتی ئۆپەراسیۆنێكی لە چیاکانی خانوکە كرد لە باکوری وڵات کە 39 ئەندامی داعشی تێدا کوژرا.\nیەکێك لە کوژراوەکان موفتی داعش بوو لە پارێزگای سەڵاحەدین و یەکێکی دیکە سەرۆکایەتی پشتیوانی دارایی و لۆجیستی گروپەکەی ده‌كرد.\nخەفاجی وتی: "هاوپەیمانان بەشداربوون لە دابینکردنی پشتیوانی ئاسمانی بۆ هێزەکانمان لەگەڵ راوێژ و زانیاری بۆ ئەنجامدانی ئەرکی مەزن کە گورزی ئازاربەخشیان لە داعش وەشاند."\nوتیشی هەوڵە هاوبەشەکان بۆ کردنە ئامانجی تیرۆریستان و بەرپەچدانەوەی پلانەکانیان بەردەوامن.\nهێزە ئەمنییەکانی عێراق سەرکردایەتی دەکەن\nشرۆڤەکاری ئەمنی سەفا ئه‌عسه‌م بە دیارونای وت: "شارەزایی هێزەکانی عێراق خستوونییەتە پێگەی سەرکردایەتییەوە لە ئاستی وەستانەوە دژ بە تیرۆریزمدا."\nوتی: "ئۆپەراسیۆنی پاڵەوانانی عێراق تەواوکەری ئۆپەراسیۆنەکانی ئیرادەی سەرکەوتنە [...] کە سەلماندی سەرکەوتوو بووە لە چەند مانگی رابردوودا لە پاراستنی خاكێکی زۆردا لە بیابانه‌كه‌ی رۆژئاوا و پارێزگاکانی جەزیرە و دیالە و نەینەوا و سەڵاحەدین."\nئۆپەراسیۆنی ئیرادەی سەرکەوتن بە هەشت قۆناغ ئەنجامدرا و لە کۆتایی کانونی یەکەمی 2019 تەواوبوو دوای ئەوەی 32,000 کیلۆمەتر دووجای لە رۆژئاوای جەزیرە پاککردەوە.\nوتی: "ئەو ئۆپەراسیۆنانە زۆر ژمارەی چەکدارانی داعشیان کەمکردەوە و سەرچاوە دارایی و پشتیوانییە لۆجستیەکانیانی لاوازکرد."\nوتیشی: "هێزەکانمان ئەمڕۆ توانای تەواوەتییان هەیە بۆ دۆزینەوەی تیرۆریستان و راوەدوونانیان و لەناوبردنی حەشارگەکانیان و توانای پێویستیشیان هەیە بۆ شەڕ و ئامادەییان، کە لە کاتی شەڕەکانی گرتنەوەی شارەکاندا لە دەستی داعش گەشەیانکرد."\nئه‌عسه‌م وتی: "هێزەکانی عێراق بانکی زانیاری گەورەشیان هەیە لەسەر داعش و لەڕێی دەزگا هەواڵگرییە عێراقییەکانەوە دەتوانن بەرپەچی پلانەکانی گروپەکە بدەنەوە، کە هەوڵی هاتنەوە دەدات و بەردەوامە لە هەوڵدان بۆ بڵاوکردنەوەی ئایدۆلۆژیا تووندڕەوەکەی."\nشارەزایه‌كی بواری ئەمنی، فازڵ ئەبو رەغیف هەمان بۆچوونی ئەوی هەبوو.\nبە دیارونای وت: "هێزەکانی عێراق لەسەر لوتکەی هەرەمه‌كه‌ن کە دێتە سەر شەڕکردن دژ بە تیرۆیزم و ئێستاش توانای سەرکردایەتی شەڕ و هەواڵگرییان هەیە."\nوتی: "لەڕێی تواناکانی ئەوان و لەڕێی راهێنانەوە توانیمان لە گۆڕەپانەکانی شەڕدا تیژڕەو ببین، بەهۆی هاوکاری هاوپەیمانی نێودەوڵەتیشەوە هێزەکانمان ئێستا متمانەیان هەیە لێهاتووانە ئۆپەراسیۆنی مەزن و کاریگەر ئەنجامبدەن."\nعێراق وڵاتێكی به‌هێزه و ده‌توانێت شه‌ڕ دژی تێرۆریزم بكات. به‌ڵام هه‌ندێك كه‌س پلانه‌كانی عێراق ئاشكراده‌كه‌ن به به‌هانه‌ی پاراستنی ئه‌منییه‌تی عێراق. له‌گه‌ڵ ئه‌وه‌شدا، من گه‌شبینم له‌باره‌ی عێراقه‌وه و هیوای ئایینده‌یه‌كی رۆشن ده‌خوازم. له خودا ده‌پاڕێمه‌وه عێراق بپارێزێت و من بكاته یه‌كێك له سه‌ربازانی قاره‌مانی عێراق تا خزمه‌تی وڵاته ئازیزه‌كه‌م بكه‌م به هه‌موو توانا و خۆشه‌ویستیمه‌وه بۆ وڵاته‌كه‌م و بۆ سوپا. حه‌سه‌ن جابر محه‌مه‌د، عێراق، نه‌جه‌ف.


تۆپخانەكانی عێراق لەسەر ڕێگای باشوری خۆرئاوای كەركوك، 17-10-2017. فۆتۆ: ئەی ئێف پی.\nئیسرائیل هەوڵەكانی چڕدەكاتەوە بۆ كۆكردنەوەی پشتیوانیی نێودەوڵەتی بەمەبەستی ڕێگریی لە زیانگەیاندن بە هەرێمی كوردستان‌و ڕاگرتنی هێرشەكانی عێراق، فەڕەنساش داوا لە حكومەتەكەی عەبادی دەكات ڕێز لە تەواوی مافەكانی كورد بگرێت.\nئەوانەش لەكاتێكدان ئەمڕۆ شەڕی سەخت لەنێوان پێشمەرگەو هێزە عێراقییەكان ڕوویدا لەكاتی پێشڕەویی حەشدی شەعبی‌و سوپای عێراق بۆ كۆنتڕۆڵكردنی ناحیەی پردێ كە دواین شوێنی سنوری پارێزگای كەركوكە.\nدەربارەی شەڕەكەی ئەمڕۆ،فەرماندەیی گشتی هێزی پێشمەرگەی كوردستان دەڵێت"میلیشیاكانی حەشدی شەعبی بە چەكی ئەمەریكی كە بە سوپای عێراقی دراون‌و بە بەشداریی تۆپچییەكانی ئێران هێرشێكی بەرفراوانیان كردووەتەسەر هێزەكانی پێشمەرگە لە پردێ، تا ئێستا هەموو هێرشەكانیان تێكشكێندراون و زیاتر لە دە هامەر و تانكێكی ئەبرامزیان لەناو براون."\nهێرشی هێزە عێراقییەكان كە شەهیدو برینداربوونی ژمارەیەكی زۆر پێشمەرگەو خەڵكی مەدەنییان لێكەوتووەو زیانی بە زۆر ناوچەی كوردیی گەیاندووە، كاردانەوەی وڵاتانی دەرەوەی بەدواداهات.\nئاژانسی ڕۆیتەرز ئەمڕۆ لە زاری بەرپرسانی ئیسرائیلەوە ئەوەی ئاشكراكردووە كە سەرۆك وەزیرانی ئەو وڵاتە لە هەوڵدایە بۆ ڕاگرتنی زیانگەیاندن بە كوردو بۆئەو مەبەستە پشتیوانیی وڵاتانی زلهێز كۆدەكاتەوە.\nلەو چوارچێوەیەشدا بنیامین ناتانیاهۆ سەرۆك وەزیرانی ئیسرائیل، هەفتەی ڕابردوو پەیوەندی بە هەریەكە لە لەگەڵ ئەنجێڵا مێركڵ، ڕاوێژكاری ئەڵمانیا‌و ڤلادیمێر پۆتن، سەرۆكی ڕوسیاوە كردووەو نائارامییەكانی كوردستانیان تاوتوێ كردووە.\nهاوكات ئیسرائیل كاتز، وەزیری هەواڵگری ئیسرائیل بۆ ڕادیۆیەكی وڵاتەكەی ئاماژەی بەوەكردووە، هەوڵەكان بۆئەوەیە، ڕێگریی بكرێت لە هێرش بۆسەر كورد‌و زیانگەیاندن بە هەرێمەكەیان كە ئەوە شتێكە توركیاو ئێران‌و شیعە ناوخۆییەكان‌و چەند هێزێكی دیكەی ناو عێراق‌و بەشێكی حكومەتی عێراق دەیانەوێت.\n"ئێستا سەرۆك وەزیران بەدڵنیاییەوە لەگەڵ ئەمەریكا و ڕوسیا و ئەڵمانیا و فەڕەنسا سەرقاڵە بۆ وەستاندنی زیانگەیاندن بە كوردەكان" وەزیری هەواڵگری ئیسرائیل وادەڵێت.\nهەروەها بەرپرسێكی دیكەی ئیسرایل كە نەیوستووە ناوی ئاشكرابكرێت، ئەوەی خستوەتەڕوو، هەوڵەكانی سەرۆك وەزیرانی وڵاتەكەی وەكو ئەركێكی ئەخلاقییە، "كوردەكان گەلێكی زۆر دۆستی ڕۆژئاوان كە شایستەی پشتیوانین."\nئیسرائیل هەمان پرسی لەگەڵ ئیدارەی دۆناڵد ترەمپ سەرۆكی ئەمەریكا تاوتوێ كردووەو خاكی هەرێمی كوردستان بە "شوێنێكی ستراتیژی" بۆ وڵاتەكەی ناودەبات.\nبەرپرسێكی ئیسرائیلی كە نەیویستووە ناوی ئاشكرابكرێت، دەڵێت"ئەوە باشترین دەبێت ئەگەر لایەنێك چەك‌و هەر شتێكی دیكەیان پێبدات، كە ئێمە بەڕوونی ناتوانین بیان دەینێ."\nهەر لە كاردانەوەی وڵاتان دەربارەی هێرشی هێزە عێراقییەكان بۆسەر كوردستان، فەڕەنسا ڕایگەیاند"داوا لەحكومەتی فیدراڵی دەكەین كە دانبەخۆیدا بگرێت و ڕێز لە تەواوی مافەكانی كوردەكان بگرێت."\nئەگنێز رۆماتێت ئیسپاگنەی، وتەبێژی وەزارەتی دەرەوەی فەڕەنسا ئەوەشی خستەڕوو، كوردەكان پێویستیان بەوەیە ڕازیبن بە ئەنجامدانی گفتوگۆ لەگەڵ بەغدا، لەچوارچێوەی دەستوری عێراقدا.\nدادگایەكی عێراق بڕیاری دەستگیركردنی كۆسرەت ڕەسوڵ دەردەكات\nدادگایەكی عێراق بڕیاری دەستگیركردنی كۆسرەت ڕەسوڵی دەكرد، ئەوەش بەهۆی ئەوەی هێزە عێراقییەكانی لە كەركوك بە داگیركار" ناوبردووە.


کەجەکە: بۆ دۆخی زینی وەرتێ بەرپرسیاریی خۆمان جێبەجێ دەکەین – کوردی – RojNews.News\nکەجەکە: بۆ دۆخی زینی وەرتێ بەرپرسیاریی خۆمان جێبەجێ دەکەین\n22/06/2020 - 11:30:03 pm\nدووشەممە, 27 أبر 2020 – 15:00 ڕۆژنیوز – ناوەندی هەواڵەکان\nئەمڕۆ هاوسەرۆکایەتیی دەستەی بەڕێوەبەریی کۆماجڤاکێن کوردستان-کەجەکە، ڕاگەیەندراوێکی بڵاوکردەوە.\nدوای ئەوەی پارتی دیموکراتی کوردستان (پەدەکە) پێشمەرگەکانی بردە ناوچەیەکی قەندیل، لە رای گشتیی کورداندا هەستیارییەک روویدا، بۆ ئەوەی ئەو ئاڵۆزییە نەبێت بە شەڕ، چەندین بانگەوازیی بڵاوکرانەوە. ئەو بانگەوازیی و هەستیارییانەی ناو ڕای گشتیی کوردان زۆر بەهادار و بەنرخن، بەبڕوای ئێمە ئەو هەڵوێستە نیشانەیەکی زەق و روونی نەتەوەییبوونی دیموکراتیکی گەلی کوردە. ئەو هەڵوێستە لە بەرامبەر ئاڵۆزیی نێوان هێزە سیاسییەکانی کورد، چاوەڕوانی و تامەزرۆیی گەلەکەمان بۆ یەکێتیی نەتەوەیی خستەڕوو.\nبانگەوازیی هونەرمەندانی کورد زۆر گرنگە\nسەدان هونەرمەندی کورد بۆ ئەوەی لەنێوان هێزە سیاسییەکانی کورددا شەڕ روونەدات و نەکەونە داو و بۆسەی دووژمنانی کوردەوە بانگەوازییەکیان بڵاوکردەوە، ئەو بانگەوازییە زۆر گرنگە. دەبێت ئێمەش گوێ لەو بانگەوازەی هونەرمەندان و ڕووناکبیرانی گەلەکەی خۆمان بگرین، کە ویژدانی کۆمەڵگەن، هونەرمەندان بۆ گەلەکەمان جوانیی و خۆشیی دەئافرێنن، کەسانێکن وتەبێژیی بۆ حەق، دادپەروەریی، ویژدان، ئازادیی و دیموکراسیی گەلەکەکان دەکەن و خواستی شتی باشیان بۆ گەلەکەمان هەیە، بەهۆی بانگەوازەکەیانەوە ئێمە سوپاسی خۆمانیان پێشکەش دەکەین و ڕایدەگەیەنین، ئێمە بۆ ئەوەی بەرپرسیاریی خۆمان جێبەجێ بکەین، بە هەستیارییەوە دەجوڵێینەوە. ئەو شوێنەی کە پێشمەرگەی بۆ هاتووە، بۆ ئێمە شوێنێکی زۆر گرنگە و لەبەر ئەوەش هەوڵ دەدەین بەپێی خواست و تامەزرۆیی گەلی کورد بجوڵێینەوە.\nبانگەوازییەکەی کەنەکە گرنگ بوو\nکۆنگرەی نەتەوەیی کوردستان (کەنەکە)، کە ژمارەیەکی زۆر هێزی سیاسیی لەناودایە، بانگەوازیی لە پەدەکە، یەنەکە و پەکەکە کرد، کە ئەو ئاڵۆزییە بە ئاوەزی تەندروست چارەسەر بکەن و هەر هێزێک بگەڕێتەوە دۆخ و پێگەی پێشووی خۆی. ئەو بانگەوازە گرنگە. لەبە ئەوەی تاوەکو ئێستا وەڵامێکی زەق و ڕوون بە بانگەوازەکەی کەنەکە نەدراوەتەوە، دەمانەوەێت بەهۆی بەرپرسیارێتیمانەوە سپاسی خۆمانیان بۆ ئاشکرا بکەین. ئێمە سەرنج دەخەیەنە سەر ئەوەی، کە کاتێک ئێمە لەو بانگەوازییە ئاگادارکراینەوە، هەوڵماندا بەپێی ئەو داواکارییانە بجوڵێینەوە. هەوڵەکانمان لەو چوارچێوەیەدا بەردەوامیی هەیە. ئێمە هیچ نیەت و نیازێکمان نییە، کە لە دژی پەدەکە، یەنەکە یان هێزێکی تری سیاسیی کوردان شەڕ بکەین. داوای گەلەکەمان بۆ پەیوەندیی نێوان هێزە سیاسییەکانی کورد، خواست و تامەزرۆیی ئێمەشە.\nبانگەوازییەکەی خەباتکارانی ڕاگەیاندنەکانیش ڕێزدارە\nرۆژنامەنووسان و خەباتکارانی راگەیاندنە کوردیەکان، کە دەیانەوێت بە تێگەیشتن و هۆشمەندیی دیموکراتیک و ئازادیخوازانەوە گەلەکەمان هۆشیار بکەنەوە، داوایان کردبوو، کە دەبێت ئاڵۆزییەکە لە ڕێگەی دیالۆگەوە چارەسەر بکرێت. ئەو بانگەوازییە داوا و خەونی گەلەکەشمانە، بیر و رامانی ڕۆژنامەنووسان و خەباتکارانی میدیا و چاپەمەنییە کوردییەکان بۆ یەکێتیی نەتەوەیی و ئەوەی کە دەبێت کێشەکە لەڕێگەی دیالۆگەوە چارەسەر بکرێت، بۆ ئێمەش بەرپرسیارێتییەکی مێژووییە.\nتامەزرۆیی ژنان و دایکانی کورد بۆ هەموو کوردان فەرمان و بڕیارە\nبانگەوازیی ژنانی کورد لە دوای رووداوەکانی زینی وەرتێ بۆ پێکهێنانی یەکێتیی نەتەوەیی و خۆدوورگرتن لە دوژمنان و ئەو هەڵمەتەی لەو پێناوەدا دەستیان پێکرد، بۆ ئافراندنی ڕای گشتیی و خستنەڕووی تامەزرۆیی گەلی کورد زۆر گرنگە.\nژنانی کورد بە شێوەیەکی کراوە دەستوەردانیان لەو قەیرانەدا کرد. ژنانی کورد بە هەستی بەرپرسیاریی و کولتوریی کۆمەڵگە، کە بە درێژایی مێژوو ئافرێنراوە، لەچکی سپیی خۆیان هەڵدایە ناو ئەو قەیرانەوە. ئەو هەڵوێستەی ژنان و دایکانی کورد بۆ هەموو کوردێک فەرمان و بڕیارێکە. ژنانی کورد داوایانکرد، کە هەموو کێشەکان لە رێگەیی یەکێتیی نەتەوەیی و بە هەڵوێستی نەتەوەیی چارەسەرە بکرێن و هەموو هێزە سیاسیییەکان بگەڕێنەوە سەر شوێن و دۆخ و پێگەی پێشووی خۆیان. بێگومان هەموو هێزە سیاسییەکانی کورد ئەو بانگەوازە دەبینین.\nبانگەوازیی ژنان و هونەرمەندانی کورد نوێنەرایەتیی هەستی مافداریی، یەکسانی، دادپەروەریی و ویژدانی گەلی کورد دەکەن. ئەو هێزانەی ئامانجەکانی خۆیان پێکهێنا لەسەر بنەمای ئەو خەون و تامەزرۆییەن، کە بەرپرسیارانە وەڵامی ئەو بانگەوازە بدەنەوە.\nئەو هەستەی لەلایەن هونەرمەندان، ڕۆشنبیران، ڕۆژنامەنووسان، کەسایەتی و ڕێکخراوە دیموکراتیەکانی کورد و ژنانی کورد دوای قەیرانی زینی وەرتێ خرایەڕوو، بۆچوونێکی گرنگی کوردیی ئافراندووە. ویژدانی گەلی کورد لە تامەزرۆیی و داواکەی ئەواندا خۆی بەرجەستە کردووەتەوە. جارێکیتر ئەوە بینرایەوە، کە رای گشتیی کورد لە چارەسەرکردنی کێشەکان و ئافراندنی هەڵوێستی نەتەوەیی دا خاوەن رۆڵێکی گرنگن. ئەو دۆخە بۆ نەتەوەبوونی کوردان و بۆ گەلی کورد جێگای دڵخۆشییە. ئەوە نەک تەنها دەستکەوتی گەلەکەمانە، بەڵکو هاوکات دەستکەوتی هەموو هێزە سیاسییەکانی کوردیشە.\nئێمە ئەوە بە گرنگ دەزانین، کە رووداوەکەی زینی وەرتێ و ئەو کێشەیەی لە نێوان هێزە سیاسییەکانی کورد دا دروست بووە، بەپێی تامەزرۆیی و خەون و داوای رای گشتیی کورد چارەسەر بکرێت. بۆیە بەردەوامیی ئەو هەستیارییەی رای گشتی بۆ چارەسەریی ئەو ئاڵۆزییە، کە تا ئێستاش بەردەوامە، دەتوانێت ببێتەهۆی ئەنجامی گرنگ، نەک تەنها بۆ چارەسەریی کێشەکانی ئێستا، بەڵکو بۆ چارەسەرکردنی ئەگەری ڕوودانی قەیرانی تر لە داهاتوودا و بۆ دەستنیشانکردنی هەڵوێستێکی نەتەوەیی کورد، رۆڵێکی زۆر گرنگ دەگێڕێت. ئەگەر ئەو هەستیارییەی رای گشتیی کورد بەردەوامیی هەبێت، ئێمە لەو بڕوایەداین، کە هەموو هێزەکانی زینی وەرتێ دەگەڕێنەوە بۆ شوێن و دۆخی پێشوویان.\nبە ناوی بزووتنەوەی ئازادیی کوردەوە بەپێی ئەو بانگەوازییانە دەجوڵێینەوە، کە لێمان کراون و هەموو کاتێکیش ئەو چاوەڕوانییەیان لێمان هەبووە. دەبێت ئەوە بزانرێت، لەبەرامبەر بانگەوازیی، داوا و خەون و تامەزرۆیی ڕای گشتیی کورددا، ئێمە بە بەرپرسیاریی خۆمان هەڵدەستین، لەچوارچێوەی ئەو بانگەوازییەدا، چاوەڕوانیی هونەرمەندان، رۆژنامەنووسان، کەنەکە، رێکخراوە دیموکراتیک و کەسایەتییەکانی چوار پارچەی کوردستان و ژنانی کورد بۆ ئێمە زۆر گرنگ و هێژان و لەبەر ئەو هەوڵانە ئێمە سوپاسیان دەکەین.\nلەو بڕوایەداین، کە ئەو بەرپرسیاری و هەستیارییەی رای گشتیی کورد بۆ چارەسەریی کێشەکانی نێوان هێزە سیاسییەکانی کورد بەپێی هەڵوێستیی نەتەوەیی و بۆ ئافراندنی یەکێتیی نەتەوەیی رۆڵێکی زۆر گرنگ دەگێڕێت.


"دێوه دڕنده‌كه‌ى داعش" له عێراق ده‌ستگیر كرا...وێنه‌كانى ببینه شۆكت ده‌كات\nهەمەڕەنگ :: 06/12/2019 :: 5071 جار بینراوە\nلەكاتی لێنانی چا بۆ خێزانەكەی گەنجێكی بریتانی بەناوی بن لیتلوود توشی جەڵتەی مێشك بوو بەهۆی جوڵەیەكەوە كە باوەڕناكەی چەند كاریگەری لەسەر تەندروستی مێشك هەیە.\nدایكی كە لەدەرەوەی چێشتخانەكەی ماڵەوەیان بوو زۆر بانگیكردووە، بەڵام وڵامی نەداوەتەوە و هیچ دەنگێكی نەبووە، بۆیە دایكی بەرەو چێشتخانەكە دەڕوات بۆ ئەوەی بزانێت چی رویداوە، بەڵام توشی شۆك بوو كاتێك كوڕەكەی بینی لەسەر زەوی كەوتووە.\nدوای گەیاندنی بۆ نەخۆشخانە پزیشكەكان رایانگەیاندووە، كە توشی جەڵتەی مێشك بووە، چونكە بەپەلە رویكردۆتە پشتەوە و خوێنبەری سەرەكی پچڕاوە و توشی جەڵتەی خوێن بووە لە مێشكی دا.\nكەس باوەر بەو جوڵەیە ناكات، چونكە رۆژانە و بێ ئاگایانە ئەو جوڵەیە دەكەین كاتێك لەپڕ سەرمان بە خێرایەكی زۆر بۆ هەر هۆكارێك بێت بەرەو دواوە دەسوڕێنین.\nرۆژنامەی میترۆی بریتانی بڵاویكردەوە: لیتلوود جگەرە كێش نەبووە و هیچ كاتێكیش مادەی هۆشبەری بەكار نەهێناوە و پشكنینە پزیشكییەكان ئاشكرایان كردووە كە هیچ كێشەیەكی تەندروستی نییە و بەهۆی ئەو جەڵتەیەوە دوای مانەوەی بۆ 8 رۆژ لەنەخۆشخانە گیانی لەدەست داوە.\nلە دەستپێكی داخڵبونی نەخۆشخانە هەتا 4 رۆژ پزیشكەكان بۆیان ئاشكرا نەبووە كە توشی جەڵتەی مێشك بووە و گومانیان نەكردووە كە توشی ئەو حاڵەتە بووە، بەڵام یەكێك لەو پزیشكانەی پشكنینی بۆ مێشكی لیتلوود كردووە دەڵێت: ماوەی 12 ساڵە چارەسەری نەخۆش دەكەم و ئەم حاڵەتەم نەبینیوە .\nدایكی لیتلوود دەڵێت: دەبێت ئاگادار بین و پزیشكەكان هۆكارەكانی جەڵتەی مێشك ئاشكرا بكەن و لیتلوود دارتاشی خوێندوو و لە ریزەكانی سوپا بووە و خەونی بەوەوە بینیوە كە بچێتە ناو سوپا دوای ئەوەی زانكۆ تەواو دەكات.


ژن و مێردێك بوونەتە فریادڕەسی ئاژەڵەكان\n08:35 - 07/02/2019\nبوکێک لە ئاهەنگی هاوسەرگیرییەکەیدا سەری خۆی سفر دەکات\nكه‌ناڵیKNN رێز له چه‌ند هونه‌رمه‌ندێك ده‌نێت\nڤیدیۆ...لە فیستیڤاڵێکی شەڕە بەرددا زیاتر لە 100 کەس برینداربوون\nژن و مێردێك ژیانیان بۆ ئاژەڵە بریندار و نەخۆشەكان تەرخانكردووە\nخێزانێكی دوو كەسی ماوەی چەند ساڵێكە لە شاری سلێمانی خۆیان تەرخانكردووە بۆ بەهاناوەچونی ئاژەڵی بەرەڵا و نەخۆش و لەماڵەكەی خۆیاندا چارەسەریان دەكەن، سیروان و فریشتەی هاوسەری سەرەڕای حەزی خۆیان بۆ ئەو ئیشە دەیانەوێت خەڵكی دیكەش گرنگی بە ئاژەڵەكان بدات و هەوڵی پاراستنیان بدەن.\nخێزانێكی ئاژەڵ دۆست، بوونەتە فریاد ڕەسی ئاژەڵە بریندارو نەخۆشەكان و لە پەنای ماڵەكەی خۆیانەوە، پەناگەیەكیشیان بۆ ئاژەڵەكان كردوەتەوە.\nسیروان عەبدوڵا و فریشتەی هاوسەری، ماوەی 11 ساڵە دوور لە خزم و دۆستانیان، خەریكی تیماركردنی سەگ و پشیلەكانن، خۆشەویستییان بۆ كارەكە، ناچاری كردوون خانووەكەی خۆیان لەناو شاری سلێمانی بفرۆشن و ڕوو بكەنە ئەم دەشتە تا كارە خۆبەخشیەكەیان فراوان بكەن.\nئەوان بۆ ساتێكیش ماڵەكەی خۆیان جێنەهێشتووەو ئاژەڵەكانیان بێناز نەكردووە، ئەو ئاژەڵانەی كە بێڕەحمانە كەوتوونەبەر پەلامارو زەبری كوشندەوە.\nدەیانەوێت بە خەڵك بڵێن: ئاژەڵەكانیش مافی ژیانیان هەیەو بەشێكن لە سروشت.\nفریشتە مامۆستای ئامادەییەو ڕۆژانە كە لەقوتابخانە دەگەڕێتەوە، جلێكی تایبەت لەبەردەكات و بە بەردەوامی خزمەتی سەگ و پشیلەكان دەكات.\nئەم ئاژەڵانە پێویستیان بە خۆراك و چارەسەری پزیشكی هەیە، دەبێ سیروان ڕۆژانە بچێتە دەرەوە‌و خواردن و دەرمان بهێنێتەوە، چەند پزیشكێكی قێتێرنەریش خۆبەخشانە چارەسەری تەندروستی بۆ ئاژەڵەكان دەكات.\nئێستا لەهەرێمی كوردستان چەند ڕێكخراوێك بۆ پاراستنی مافی ئاژەڵ بونیان هەیە، بەڵام تائێستا هیچ یاسایەك نییە لەچوارچێوەی ماف و بەپرسیارێتی گشتیدا بیانپارێزێت. لەزۆربەی شەقام و كۆڵانەكانی كەنار شاریش، بە سەدان سەگ و پشیلەی بەرەڵا هەیەو زۆرجاریش دەبنە مەترسی لە بڵاوبونەوەی نەخۆشی و بێزاركردنی خەڵك.\n710 جار خوێندراوەتەوە


ئایا دروستە نوێژ لەسەر مردوو بكرێت لەپاش ئەوەی دەفن دەكرێ و پێش ئەوەش نوێژی لەسەر كرابێت؟ : ماڵپەڕی وەڵامەکان\nئه‌حكامه‌كانى جه‌نازه‌نوێژى جەنازەئایا دروستە نوێژ لەسەر مردوو بكرێت لەپاش ئەوەی دەفن دەكرێ و پێش ئەوەش نوێژی لەسەر كرابێت؟\nئایا دروستە نوێژ لەسەر مردوو بكرێت لەپاش ئەوەی دەفن دەكرێ و پێش ئەوەش نوێژی لەسەر كرابێت؟\nئەو خەڵكانەی كە هاتوون بۆ نوێژ لەسەر ئەو جەنازەیە دوو حاڵەتیان هەیە:\nیەكەم: ئەو خەڵكانە نوێژیان لەسەر ئەو جەنازەیە كردووە كاتێك كە خەڵكی پێكەوە نوێژیان كردووە لەسەری لە گۆڕستان یان شوێنێكی تر, لەم حاڵەتەدا نوێژەكە دووبارە ناكەنەوە بەهیچ شێوەیەك, چونكە دووبارە كردنەوەی نوێژی مردوو لە سوننەتەوە نیە.\nدووەم: یان ئەوەتا ئەو خەڵكانە – ئەگەر كەسێكیش بێت – نوێژیان نەكردووە لەسەر ئەو جەنازەیە لەگەڵ خەڵكیدا ، جا پێش ئەوەی بخرێتە گۆڕەوە دێن یان دوای ئەوەی خراوەتە گۆڕ دێن و نوێژ لەسەر گۆڕەكەی دەكەن, ئەم كارەش تەواوە و دروستە.\nچونكە پێغەمبەری خوا ﷺ كاتێك كەسێكی نەبینی بۆ ماوەیەك لەریوایەتێكی تردا ئەو ئافرەتەی كە خزمەتی مزگەوتەكەی دەكرد ،وپێغەمبەری خوایش هەواڵی پرسی و ئەوانیش وتیان ئەی پێغەمبەری خوا ئەوە وەفاتی كردووە, ئەویش فەرمووی ئەی بۆ بەمنتان ڕانەگەیاند؟ ئەوانیش ووتیان پێمان ناخۆش بوو بەخەبەرت بهێنینەوە ، جا فەرمووی : گۆڕەكەیم پیشان بدەن و ئەوەبوو نوێژی لەسەر ئەو مردووە كرد.\nئایا کەسێک خۆی کوشتبێت دەشۆردرێت و نوێژی لەسەر دەکرێت ؟ چۆنێتی ئەنجامدانی نوێژی جەنازە؟ حوکمی نوێژی غائیبی جەنازە پیاوێک خێزانەکەی کوشتووە وپاشان خۆیشی کوشتووە ، ئایا نوێژی لەسەر دەکرێت ؟ نوێژ کردن لەسەر مردوو و هەندێ لە حوکم و ئادابەکانى\nسەردان: ١,٢٦٠ بەش: چۆنێتى نوێژى جەنازە\nپرسیاری دواترحوکمى بڕینی قژی ئافرەت تا ناو شانی بۆجوانی، وبەكارهێنانی ئامێرەكانی جوانكاری بۆ مێرد چیە؟پرسیاری پێشترحوکمى بەکارهێنانى وشەى صودفە چیە؟ ئایا دروستە بڵیم بە صودفە فڵانەکەسم لەبازاڕ بینى؟


سێ چالاکی مه‌ده‌نی له مه‌ریوان ده‌ستبه‌سه‌رکران؛ نوێ کرایه‌وه – زاگرۆس پۆست\nماڵەوە / مافی مرۆڤ / سێ چالاکی مه‌ده‌نی له مه‌ریوان ده‌ستبه‌سه‌رکران؛ نوێ کرایه‌وه\nسێ چالاکی مه‌ده‌نی له مه‌ریوان ده‌ستبه‌سه‌رکران؛ نوێ کرایه‌وه\nشه‌ممه 25 كانونی دووه‌م 2014\tمافی مرۆڤ, هەواڵ 67 جار خوێنراوه‌ته‌وه\nئه‌مڕۆ چالاکی ژینگه‌پارێزی خه‌ڵکی مه‌ریوان، دانا له‌نجاوایی له شوێنی کاری ده‌ستبه‌سه‌رکرا.سه‌رچاوه‌یه‌ک به زاگرۆس‌پۆستی راگه‌یاند ئێواره‌ی ئه‌مڕۆ شه‌مه 5رێبه‌ندان دانا له‌نجاوایی چالاکی ژینگه‌پارێزو خوێندکاری دوورخراوه له زانکۆی په‌یام نوری سنه له لایه‌ن ئیتلاعاتی سپاوه ده‌ستبه‌سه‌رکراوه.\nدوابه‌دوای ده‌ستبه‌سه‌ر بوونی دانا دوو چالاکی تری زانکۆی ئازادی مه‌ریوان به ناوه‌کانی هێمن بیگله‌رو ئارش مه‌ولودی‌ش ده‌ستبه‌سه‌ر کراون.\nبه گوێره‌ی سه‌رچاوه‌یه‌ک، که‌مێک پێشئێستا (12:20 به کاتی باشوور) ئارش مه‌ولودی ئازادکراو مه‌به‌ست له گرتنی ‘هه‌وڵی ترساندنی’ راگه‌یه‌نرا.\nوێنه: دانا له‌نجاوایی


وەک پێداچوونەوەی ١٧:٣٩، ١٥ی ئازاری ٢٠١٠ (بینینی سەرچاوە)\n(Rûpela nû: '''GIMP''' کورتکراوەی GNU Image Manipulation Program ـە. نەرمەکاڵایەکی سەرچاوە کراوەی بەتوانای دەستکاریکردنی وێنەیە.…)\nوەک پێداچوونەوەی ١٥:٣٣، ١١ی نیسانی ٢٠١٠ (بینینی سەرچاوە)\n'''GIMP''' کورتکراوەی GNU Image Manipulation Program ـە. نەرمەکاڵایەکی [[سەرچاوە کراوە]]ی بەتوانای دەستکاریکردنی وێنەیە. گیمپ لە ساڵی ١٩٩٥ دەرکەوت کە لە سەرەتاوە بریتیبوو لە پڕۆژەیەکی زانستی ھەردوو Spencer Kimball و Peter Mattis لە پۆلێکی زانستی کۆمپیوتەر. لەدوای ساڵێک، گەشەی کرد بۆ پڕۆگرامێکی زۆر بەکاربراوی سەرچاوە کراوەی دەستکاریکردنی وێنە لەگەڵ ھاوکاری بەکارھێنەران لە سەرتاسەری جیھانەوە. ئێستاش GIMP لە لایەن ژمارەیەکی بێشوومار بەکارھێنەرەوە بەکاردەھێنرێت.\n== داگرتنى گیمپ==\nهەر پرسیارێکت هەیە لە مەکۆکان پرسیار بکە لە مەکۆى خۆى،\n[[Category:نەرمەکاڵای سەرچاوە کراوە]]\nوەک پێداچوونەوەی ١٥:٣٣، ١١ی نیسانی ٢٠١٠\nوەرگیراو لە «https://chawg.org/w/index.php?title=GIMP&oldid=1852»\nئەم پەڕەیە دواجار لە ١٥:٣٣ی ١١ی نیسانی ٢٠١٠ نوێ کراوەتەوە.


لێدوانی بەکارھێنەر:1234qwer1234qwer4 - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا 1234qwer1234qwer4!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٦٬٢٥١ وتار و ١٢٣ بەشداربووی چالاکی ھەیە.\nویکیپیدیا بە شێوەزارەکانی تری زمانی کوردی | ویکیپیدیای کوردیی باکووری | ویکیپیدیای کوردیی زازاکی | ئەزموونی ویکیپیدیای کوردیی باشووری\nبەر لە ھەموو شتێک، باشترە لەگەڵ سیاسەتەکانی ویکیپیدیا ئاشنا بیت: * پێنج کۆڵەکە، سیاسەتەکان و ستانداردەکانی ویکیپیدیا کە لەسەر ئەوان بنیات نراوە. * ویکیپیدیا چی نییە، ئەو شتانە کە بە تەواوی لە ناوەرۆکی ویکیپیدیا دوورن. * بێلایەنی ڕوانگە، پێویستە ھەموو ڕوانگە زۆرینەکان و کەمایەتییە بەرچاوەکان ئاماژەی پێ‌بکرێت. * ئاماژە بە سەرچاوە، پێویستە زانیارییەکان سەلماندنی بێت و ئاماژە بکرێت بە ژێدەری وەرگرتنیان. * نووسینی ناسراوەکان، ئەم بابەتانە کە پێشتر لە شوێنێکی تر بڵاو نەکراونەتەوە یان ناودار نین، ناکرێ لە ویکیپیدیادا بڵاو بکرێتەوە.\nئەم پەڕەیە تایبەتی تۆیە و دەتوانیت خۆتی تێدا بناسێنیت، ئەمەش پەڕەی لێدوانەکەتە و بەکارھێنەرانی تر لە ڕیگای ئەم پەڕەیەوە پەیوەندیت لەگەڵ دەگرن. لە پەڕەی بەکارھێنەریت و لێدوانەکەتدا ئەمانە لەبەر چاو بگرە: * تکایە ئەم شتانە کە پەیوەندی بە ویکیپیدیا و ئینسایکڵۆپیدیاوە نییە لە پەڕەی بەکارھێنەریتدا مەھێنە. * لە کاتی وتووێژدا ڕێساکانی وتووێژ لەبەر چاو بگرە. * لە کۆتاییدا و دوای نووسینی بیروڕات، بە بەکارھێنانی ~~~~ یان کرتەکردن لەسەر دوگمەی پەیامەکەت واژوو بکە.\nویکیپیدیای کوردی شوێنێکە بۆ پەرەپێدان و ناساندنی زمان و چاندی کوردی و کۆکردنەوەی زانیارییەکان لە یەک جێگەدا. بەشداریی ھەموو کەسێک ڕاستەوخۆ دەخرێتە ویکیپیدیای کوردی و پێویستی بە پەسەندکردنی کەس نییە. بۆ بەشداریکردن لە ویکیپیدیای کوردی:\n* پێش ھەموو شتێک لێرەدا دەتوانی لەگەڵ ویکیپیدیا ئاشنا بیت. * ئاگاداری تەختەکلیلی ستاندارد و ڕێنووسی زمانی کوردی ببە. * خولی فێرکاری و ڕێنمای خێرای دەستکاری ببینە و لە پەڕەی خۆڵەپەتانێ ئەوەی فێر بووی تاقی بکەوە. * ئەم فێرکارییە دەتوانێ بە باشی یارمەتیت بدات بۆ ئاگاداری سەبارەت بە مەرجەکانی وتارەکان لە ویکیپیدیا. * لە کۆتاییدا، ھەر کات سەبارەت بە ھەر شتێک لە ویکیپیدیادا پرسیار، ڕەخنە یان پێشنارێکت بوو، دەتوانی لە پرسگادا باسی بکەی، بەکارھێنەرانی بەئەزموون بەخۆشحاڵییەوە گوێبیس و وەڵامدەر دەبن. دەتوانی بۆ پرسیار و لێدوانی تاکەکەسی پەڕەی لێدوانی بەکارھێنەرانی تر، و سەبارەت بە بابەتی وتارەکان، پەڕەی وتووێژی وتارەکان بەکاربێنیت.\n—ژیار مێرلن وتووێژ  ١٠:٤٦، ١٩ی ئابی ٢٠١٦ (UTC) دەقی تۆخ\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:1234qwer1234qwer4&oldid=487185»\nئەم پەڕەیە دواجار لە ١٤:٣٩ی ١٩ی ئابی ٢٠١٦ نوێ کراوەتەوە.